Vier blink knoetse laat aandele klimArgieffoto Rockwell Diamonds het die afgelope drie weke vier diamantknoetse, elk met ’n massa van meer as 100 karaat, ontdek. Sulke groot stene is baie skaars en elk miljoene dollars werd en mynmaatskappye is gelukkig as hulle twee of drie diamante van daardie grootte in ’n jaar in die hande kan kry. Die nuus van die reuse blink klippe het boonop gesorg dat die aandeleprys van die mynmaatskappy, wat op die Johannesburgse en die Toronto aandelebeurs gelys is, met amper 70% opgeskiet het.